Брегово (община)
Община Брѐгово се намира в Северозападна България и е една от съставните общини на област Видин. Тя е най-северната българска община.

География

Географско положение, граници, големина 
Общината е разположена в най-северната част на Област Видин. С площта си от 179,223 km2 заема 10-о, предпоследно място сред 11-те общините на областта, което съставлява 5,87% от територията на областта. Границите ѝ са следните:
 на изток – община Ново село;
 на юг – община Видин;
 на югозапад – община Бойница;
 на запад – Република Сърбия;
 на север – Румъния.

Релеф, води

Релеф 
Релефът на общината е предимно равнинен и слабо хълмист. Територията ѝ попада в най-северозападната част на Западната Дунавска равнина. По-голямата, северна част се заема от северозападната част на обширната Бреговско-Новоселска низина и тук, югоизточно от с. Връв, на брега на река Дунав се намира най-ниската ѝ точка с надморска височина 29 m. Южната част на общината е заета от северните разклонения на хълмистата област Бачията, като тук, югозападно от с. Делейна, на границата с община Бойница се намира най-високата ѝ точка – връх Божорна (261 m). На югоизток, южно от село Гъмзово попадат части от ниските Винаровски височини – 233 m.

Води 
Основна водна артерия в община Брегово е участък от река Дунав на протежение от 10 km – от km 836 до km 846 . На северозапад, по границата с Република Сърбия преминава част от най-долното течение на река Тимок, десен приток на Дунав, и в устието на Тимок се намира най-северната точка на България. В южната част на общината през хълмистата местност Бачията, от запад на изток преминава част от горното и цялото средно течение на Делейнска река.

Населени места в община Брегово

Административно-териториални промени 
 МЗ № 2820/обн. 14 август 1934 г. – преименува с. Гънзово на с. Гъмзово;
 – преименува с. Чорокалина на с. Калина;
 – преименува с. Влашка Раковица на с. Куделин;
 Указ № 546/обн. 15 септември 1964 г. – признава с. Брегово за с.гр.т. Брегово;
 Указ № 757/обн. 8 май 1971 г. – заличава с. Ракитница и го присъединява като квартал на с.гр.т. Брегово;
 Указ № 1942/обн. 17 септември 1974 г. – признава с.гр.т. Брегово за гр. Брегово;
 Указ № 970/обн. ДВ бр. 27/4 април 1986 г. – отдела кв. Ракитница от гр. Брегово и го признава за с. Ракитница.

Население

Население по възрастови групи

Етнически състав 

Етническа група от общо 5397 самоопределили се (към 2011 година):

 българи: 5147
 цигани: 152
 други: 66
 неопределени: 32

Политика 
 2019 – Илиян Илиев Бърсанов (ГЕРБ) печели на втори тур с 52,79% срещу Милчо Лалов Въков (БСП) с 45,65%.
 2015 – Милчо Лалов Въков (БСП) печели на първи тур с 51,22% срещу Ивайло Василев Гюров (ГЕРБ, РБ, АБВ, БДЦ, НФСБ) с 48,78%.
 2011 – Милчо Лалов Въков (БСП) печели на първи тур с 55,18% срещу Александър Филчев Матеев (ГЕРБ) с 23,86%.
 2007 – Милчо Лалов Въков (БСП) печели на първи тур с 54,82% срещу Александър Филчев Матеев (ГЕРБ, СДС и НДСВ) с 35,64%.
 2003 – Милчо Лалов Въков (БСП) печели на първи тур с 54% срещу Венизел Тропоцелов (НДСВ).
 1999 – Милчо Лалов Въков (БСП) печели на първи тур с 58% срещу Александър Попов (ОДС – СДС, Народен съюз, БСДС).
 1995 – Александър Фирков (Предизборна коалиция БСП, БЗНС Александър Стамболийски, ПК Екогласност) печели на първи тур с 58% срещу Вилим Томов (Коалиция СДС, Народен съюз).

Общински съвет

2019

2011

Транспорт 
През общината преминават частично 2 пътя от Републиканската пътна мрежа на България с обща дължина 34.5 km:
 последният участък от 20,2 km от Републикански път II-12 (от km 7,2 до km 27,4);
 началният участък от 14,3 km от Републикански път III-122 (от km 0 до km 14,3).

Топографска карта

Бележки

Източници

Външни препратки 
 Официален сайт на община Брегово